Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: adathordozókat a tartalmuk szerint kell elbírálni és kezelni. Ehhez kapcsolódó kógens szabályt is tartalmaz az államigazgatási eljárás általános szabályairól szóló 1957. évi IV. törvény 16. § (3) bekezdése.
Paragraph Index: 1669

4. A Rendvédelmi Szervek Védelmi Szolgálatára illetve a Megelőzési Szolgálatra vonatkozó szabályozás között korábban valóban fennállt a jogi inkoherencia. Ez azonban a minősítési jogkörök gyakorlását tekintve csak látszólagos volt. A kérdéses, 1997. május 31. és 1999. szeptember 1. közötti időszakban is az RSZVSZ vezetőjének az államtitokká minősítésre vonatkozó hatáskörét az Rtv. 75. §-ára tekintettel a 16/1995. országos rendőr-főkapitányi utasítással kiadott, a Magyar Köztársaság Rendőrsége Ügykezelési Számítógépes Titokvédelmi és Irattári Szabályzata állapította meg. Az Rtv. akkor hatályos 75. §-a szerint „a Rendőrség működését ellenőrző szerv feladatkörében az e fejezetben foglalt különleges eszközöket — a Rendőrségre vonatkozó szabályok szerint — alkalmazhatja. Az engedély iránti kérelem (70. §), a sürgősségi elrendelés (72. §), valamint a megszüntetés elrendelése [73. § (1) bek.] az ellenőrző szerv vezetőjének hatáskörébe tartozik”. Az RSZVSZ mint bűnmegelőzési és bűnüldözési alapfeladattal létrehozott szerv jogosult a különleges eszközök és módszerek alkalmazására. Az államtitokkénti védelem, azaz a minősítési jelölés alkalmazása a titkos információgyűjtés során elengedhetetlen követelmény. Az összhang biztosítására a szervezett bűnözés, valamint az azzal összefüggő egyes jelenségek elleni fellépés

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes